Z M L U V A  

o poskytnutí dotácie z rozpočtu obce Vinohrady nad Váhom na rok 2014
uzatvorená medzi
__________________________________________________________________________________

Poskytovateľ dotácie:	Obec Vinohrady nad Váhom
	925 55   Vinohrady nad Váhom 355
	v zastúpení: Ing. Eva Hanusová
			starostka obce
	IČO: 00306304
	Bankové spojenie: VÚB Sereď
	Č. ú.:  923028132/0200

a

Príjemca dotácie:	Slovenský zväz zdravotne postihnutých
	Základná organizácia Vinohrady nad Váhom
	925 55  Vinohrady na Váhom  197                                         
	V zastúpení: Mária Glogovská           
	IČO:  00698172101                             
	Bankové spojenie: Slovenská sporiteľňa Sereď
	Č. ú.: 201658255/0900
                                      
Článok 1

1.	Predmetom zmluvy je poskytnutie dotácie z rozpočtu obce Vinohrady nad Váhom na činnosť na rok 2014 z kapitoly 10.1.2.4 – Príspevky neštátnym subjektom – invalidita a ťažké zdravotné postihnutie, položka 642 001 Bežné transfery – občianskym združeniam a nadáciám 
2.	Účel poskytnutej dotácie: rekondičný, relaxačný pobyt.  
3.	 Účel použitia dotácie je príjemca povinný preukázať poskytovateľovi.
4.	Obec Vinohrady nad Váhom si vyhradzuje právo vykonať kontrolu hospodárnosti, efektívnosti a účinnosti využitia poskytnutých finančných prostriedkov hlavným kontrolórom obce.

Článok 2

1.	 Výška dotácie v čiastke 1 000,00 EUR (slovom tisíc eur)  bola schválená uznesením     obecného zastupiteľstva číslo 77/2013  zo dňa 09.12.2013
2.	 Príjemca sa zaväzuje dotáciu použiť na úhradu nákladov uvedených v čl. 1 bod 2 zmluvy. Dotácia  bude príjemcovi poukázaná na jeho účet č. 201658255/0900 vedený v Slovenskej sporiteľni Sereď.
3. Príjemca sa zaväzuje, že poskytnutú dotáciu použije len na dohodnutý účel, inak je povinný vrátiť ju bez zbytočného odkladu na účet obce 923028132/0200 vedený vo VÚB Sereď. 
4. V prípade, že príjemca použije dotáciu na iný účel alebo v rozpore s obsahom zmluvy, je povinný zaplatiť obci  penále vo výške 1 % z poskytnutej sumy za každý deň, ktorý mal  dotáciu k dispozícii. 
5. Nevyčerpané finančné prostriedky príjemca vráti na účet obce č. 923028132/0200  vedený  vo VÚB Sereď v  termíne do 31.12.2014.
6. Prijímateľ je povinný po zrealizovaní projektu, na ktorý bola poskytnutá účelová dotácia z rozpočtu obce,  najneskôr  do 15.12.2014  odovzdať  do podateľne poskytovateľa písomnú správu o použití dotácie. Zároveň vyúčtovanie dotácie  predloží prijímateľ na predpísanom tlačive poskytovateľa s prílohami k zúčtovaniu.
7. Dotácia v zmysle VZN č.1/2011 nesmie byť použitá
- na alkohol a tabakové výrobky 
- pohostenie, okrem občerstvenia, ktoré je súčasťou projektu
8.  Prijímateľ dotácie je povinný zabezpečiť preukázateľným spôsobom publicitu o poskytnutí dotácie z rozpočtu obce prostredníctvom masmédií alebo pri spoločenských a iných akciách, ktoré súvisia s účelom poskytnutých finančných prostriedkov, pri čom výslovne uvedie, že aktivita alebo projekt bol financovaný z rozpočtu obce, resp. s jeho finančným príspevkom v presnej sume.

Článok 3

1. Obsah tejto zmluvy možno meniť alebo doplniť len formou písomných dodatkov podpísaných zmluvnými stranami.
2.  Zmluva je vyhotovená v 3 exemplároch, z ktorých jedno vyhotovenie obdrží  prijímateľ dotácie  a dva exempláre poskytovateľ dotácie. 
3.   Na dotáciu nie je právny nárok.
4.   Táto zmluva je platná dňom jej podpísania zmluvnými stranami.
5.  Táto zmluva je v súlade s ustanoveniami § 5a zákona č.211/2000 Z. z. o slobodnom prístupe k informáciám v znení neskorších predpisov zverejňovanou zmluvou a v zmysle ustanovení § 47a Občianskeho zákonníka nadobúda účinnosť dňom nasledujúcim po dni jej zverejnenia. 
           
Vinohrady nad Váhom,  20.06.2014

      Podpísané									Podpísané
	.................................                                                                      .................................. 
             Mária Glogovská                                                                           Ing. Eva Hanusová                                                                            
       štatutár príjemcu dotácie	starostka obce

Zmluva zverejnená dňa                27.06.2014

Zmluva nadobúda účinnosť dňa  28.06.2014